cyanic-selkie/wikianc huggingface dataset:
Ringerike
Soknedalen
Kjører man Rv7 ut av Hønefoss nordvestover kommer man til slutt til Bergen via Hallingdal, men først etter å ha passert gjennom Soknedalen, og i det fjerne kan man se Norefjell. I bunnen av dalen renner elva Sogna ned mot Tyrifjorden, og langs denne lille elva finnes en rekke populære badeplasser. Den mest populære badeplassen (lokalt kjent som Heiernstranda) ligger ovenfor Heiernfossen ved Sandaker, som ligger kloss inntil den gamle riksveien like vest for Hønefoss. Der er det et yrende badeliv gjennom hele sommeren. Sør for elva ligger det vakre og naturskjønne høydedraget Holleia, med alle sine koller, småvann og kulturminner. Der kan man fortsatt finne spor etter gruvedriften etter nikkel på 1700-tallet. Langs veien videre opp dalen ligger en rekke små bondegårder, og landskapet består for det meste av barskog og dyrket mark. På veien passerer man småsteder som Heggen, Veme og Jonsrud før man kommer til Bårnås og snart Sokna, 23 km vest-nordvest for Hønefoss. Der deler dalføret seg i tre retninger, et som følger gamle riksvei 7 og to som fører inn i skogsbygder (hvor riksvei 7 i dag følger det ene dalføret).
Brekkebygda
Brekkebygda når en via dagens riksvei 7 fra Sokna. Nederst ved Torevannet dannes den lille elva Verkenselva, som renner sammen med Sogna ved Sokna. Begge er en del av Rudsvassdraget og Soknavassdraget. Førstnevnte omfatter også vannene Langevannet og Breivannet, samt Setertjern, Nordtjern og Vettertjern og elvene mellom, fra og med Juvdammen. Dette er et populært område for både jakt og fiske. Ørret på omring 1 kg er ikke uvanlig, men man kan også få både abbor, sik, karrus og røye der. I 2003 ble det for eksempel tatt en ørret i garn på 3,7 kg i Torevannet. I 2005 ble Haverstingen naturreservat opprettet. Bergensbanen går gjennom denne bygda, før den går inn i Haverstingtunnelen og kommer ut igjen ved Ørgenvika i Krødsherad.
Strømsoddbygda
Fra Sokna kan man ta seg med bil opp mot Strømsoddbygda, som på folkemunne lokalt også kalles «tyttebærbygda». Om man har vært der på høstparten forstår man hvorfor. De store furukledte moene strekker seg inn mot Sognevannet, der elva Sogna begynner. Nord i vannet finnes en badeplass (Understryk). Vannet er ikke lenger regulert. Øst for Strømsoddbygda ligger Ådalsfjellene, med blant annet Tjuvenborgen og Hestebrenna vest i Høgfjell. Drar man videre innover kommer man til en rekke flotte vann, og ender til sist opp ved foten av Bukollen (1 121 moh.) inn mot det mektige Vassfaret. Det er mulig å kjøre bil (bomvei) videre over Vidalen og ned til sørenden av Hedalen, noen kilometer ovenfor Nes i Ådal. Gjennom Vidalen går «den gamle kongeveien», og der renner den lille grenseelva Vidøla – fra gammelt av kjent som «den hellige Vidøla». Dit dro folk for å «vie seg til Herren», altså døpe seg (i Vidøla). I tidligere tider, da det fortsatt bodde folk der, skal det ha stått ei lite kirke i Vidalen, som det fortsatt finnes spor etter. Sagnet sier også det er nedgravd en stor sølvskatt langs den gamle kongeveien gjennom Vidalen.
Tyrifjorden og Holleia
Kjører man Rv. 35 sørvestover ut av Hønefoss kommer man til Hokksund via steder som Ask, Tyristrand og Nakkerud i Ringerike, og Drolsum, Vikersund, Geithus og Åmot i Modum. Ved Ask, like utenfor Hønefoss, når man de nordligste områdene ved Tyrifjorden. Denne fjordarmen heter egentlig Nordfjorden, men navnet er ikke mye brukt lokalt. I nordenden av denne fjordarmen renner Sogna og Storelva ut, henholdsvis ved Ask og Averøya/Onsaker. Mellom disse to elvene ligger en innenlands sandstrand, kjent som Røsholmstranda. Der yrer det av badeliv gjennom hele sommeren. Den offentlige badeplassen er svært langgrunn, så spesielt godt egnet for folk med småbarn. På hver side av dette strandområdet ligger to meget viktige naturvernområder, kalt Karlsrudtangen og Averøya. Dette er unike våtmarksområder for vadefugler under trekket vår og høst. Langs veien videre sørover mot Hokksund finner man en rekke flotte badeplasser langs med fjorden, som dessuten er svært populær blant sportsfiskere. Her finnes en rekke fiskeslag, og kjempegjedder og storørret er ikke uvanlig å få på kroken. Norgesrekorden (garn) for gjedde (19,6 kg) er forresten fra Synneren, som ligger like ved Røsholmstranda. Synneren er ei bakevje (kroksjø) langs Storelva mellom Ask og Helgelandsmoen.
Langs høyre side av Rv. 35 ligger høydedraget Holleia. Det er et yndet friluftsområde sommer som vinter. Et av de mest populære områdene er ved innsjøen Aklangen, som man kan ta seg opp til via bomvei fra Ask. Ved innsjøen finnes flotte badeplasser. Holleia består av vill natur og gamle setrer og setervolder, og strekker seg fra Vikersundtraktene over mot Krøderen i Krødsherad og Sokna i Soknedalen. Fra toppene inne på Holleia kan man skue over store deler av Ringerike i alle retninger.
Klima
Ringerike har innlandsklima med relativt lite nedbør, kalde vintre, varme sommere og betydelige forskjeller mellom dag- og nattetemperaturen i sommerhalvåret. Høyfjellsområdene har alpint klima. Normalverdier for Hønefoss i perioden 1961–1990 er gitt i tabellen nedenfor.
Demografi
Pr. 1. januar 2004 hadde kommunen 28 060 innbyggere, hvorav 21,2 % var barn og unge under 17 år. Ca. 13 500 av disse bor enten i eller i umiddelbar nærhet av Hønefoss. Andel eldre over 80 år var 5,4 % og andelen av innvandrere 5 %, hvorav 3,3 % med ikke-vestlig bakgrunn. Barnehagedekningen var pr. 2002 54,2 % for gruppen 1–5 år. Kommunens frie inntekter pr. innbygger var samme år kr. 22 901,00.
Kommunen hadde pr. 4. kvartal 2004 69 % sysselsatte i alderen 16–74 år, hvorav 3 % i primærnæring, 25,2 % i sekundærnæring og 71,8 % i tertiærnæring. 31,6 % var ansatt i offentlig forvaltning. Gjennomsnittlig brutto arbeidsinntekt pr. innbygger over 17 år var kr. 251 700,00 i 2002, hvorav 317 000,00 for menn og 190 100,00 for kvinner. Kommunen er selv den største arbeidsgiveren i kommunen, med ca. 2 200 ansatte fordelt på ca. 1 650 årsverk.
Ringerike kommune hadde pr desember 2012 2,6 % arbeidsledighet, noe over gjennomsnittet for Buskerud, som var på 2,1 %.
Av kommunens befolkning bor kun 0,9 % i blokk/bygård, 61 % bor i bolig bygd etter 1961, og 75,5 % av husholdningene disponerer bil.
Omsorgsområder
Kommunen er inndelt i 7 omsorgsområder, som alle tilbyr hjemmebaserte tjenester innenfor sitt området og boliger for syke, funksjons- og psykisk utviklingshemmede. Kommunen har 11 kommunale og 6 private barnehager, samt 1 statlig barnehage ved Ringerike sykehus. Kommunen har dessuten 20 kommunale barne- og ungdomsskoler.
Næringsliv
Ringerike er Buskeruds største jord- og skogbrukskommune. Viktigste industrigrener har tradisjonelt vært treforedling (Norske Skog Follum og Huhtamaki), betongproduksjon (Spenncon og Unicon), mekaniske verksteder og produksjon av kart og geodata (Kartverket). Norske Skog Fullum ble besluttet nedlagt i 2011, og Viken Skog kjøpte fabrikken. Viken Skog etablerte selskapet og næringsparken «Treklyngen», som overtok Norske Skogs område og anlegg. Treklyngen er i drift med bl.a. tømmerrenseri og et datasenter, og planlegger oppstart av flere virksomheter innen bl.a. produksjon av silisum, bioetanol, biokull og annen bruk av tremasse. Det er også etablert en næringspark på Hvervenkastet, på sydsiden av E16.
Noen av de største private selskapene i Ringerike i 2017, i tillegg til de nevnt over, var Ringeriks-Kraft, SpareBank 1 Ringerike Hadeland, Smurfit Kappa Norpapp, Tronrudgruppen og Leiv Vidar.
Det er flere organer som jobber med næringsutvikling i Ringerike, bl.a. Ringerike Næringsforening og Ringerike Utvikling. Kommunens største arbeidsgiver er Ringerike kommune. Andre, større offentlige instanser er Statens kartverk med Tinglysingen, Ringerike sykehus og Universitetet i Sørøst-Norge, campus Ringerike.
Forsvaret
Den militære tilstedeværelsen på Ringerike forsvant med omorganiseringen av forsvaret på begynnelsen av 2000-tallet, etter mer enn 100 år. Tidligere var det militærleirer ved Helgelandsmoen leir (fra 1868), Hvalsmoen leir (fra 1893) og Eggemoen leir (fra 1951). Før dette var Jensebråten på Tanbergmoen eksersérplass for 2. Akershusske Infanteribrigade i nærmere 50 år. Til tross for avviklinger, har Forsvaret fortsatt en del sysselsatte ved Forsvarets Satellittstasjon Eggemoen og Forsvarets stasjon Ringerike.
Det er etablert næringsparker på både Helgelandsmoen og Eggemoen leir, mens Hvalsmoen ble brukt asylmottak fra 2010 til 2019.
Aftonbladet
Aftonbladet er en svensk dagsavis. Avisa definerer seg redaksjonelt som «uavhengig sosialdemokratisk» og dominerer avismarkedet for løssalgsaviser i Sverige sammen med den liberale Expressen.
Historie
Aftonbladet ble grunnlagt 6. desember 1830 av Lars Johan Hierta, som tross sin adelige byrd var liberal og for ytringsfrihet. I løpet av historien har avisen bekjent seg til ulike politiske ideologier.
I de første tjue årene, i den såkalte Hierta-epoken 1830-1851, blir Aftonbladet ledende i Sveriges liberale avisverden. Konservative krefter, fremfor alt kong Karl Johan, forsøkte å stoppe avisen, men lyktes ikke.
Med August Sohlman som redaktør, 1851-1874, fortsatte avisen sin liberale linje, men etter hans død ble avisen mer og mer konservativ og tysk-vennlig. Brokiga blad, Sveriges første ukeblad i farver, utkom 1907-1930. Halvukesopplaget, som startet i 1890, ble en stor suksess. Den hadde på det meste 150 000 abonnenter, og ble lest av en halv million svensker.
Svensk LO tok over eierskapet i perioden 1956-1996. Et rekordstort opplag på 1960-tallet ble etterfulgt av nedgang på 1970-tallet. Sjefredaktørene Thorbjörn Larsson og Rolf Alsing fornyet avisens innhold og form på 1980-tallet og 1990-tallet. Etter hundre år i Klara flyttet Aftonbladet i 1989 til Globen City.
I 1996 kjøpte det norske mediekonsernet Schibsted 49,9 prosent av Aftonbladet. Samme år gikk Aftonbladet forbi Expressen i opplag og ble dermed Sveriges største avis. I 1997 tiltrådte Anders Gerdin som sjefredaktør og ansvarlig utgiver.
Mot slutten av 1990-tallet ble trykkingen av avisen samordnet med morgenavisen Svenska Dagbladet i et nybygd og sameid trykkeri i Stockholm-forstaden Akalla.
I slutten av juni 2006 valgte Aftonbladet å høyne prisen på sine aviser. For tiden koster et eksemplar av avisen mandag-lørdag 9 kroner, på søndager koster avisen 10 kroner.
Ikke bare en avis
Aftonbladet sender daglig radionyheter på stasjonene Rix FM og Lugna Favoriter. Den 9. oktober 2006 startet den egne tv-kanalen Aftonbladet TV 7 med sendinger i det digitale bakkenettet, digitale satellitnettet og via det digitala kabel-TV-nettet. Aftonbladet har også gjort flere mindre vellykkede forsøk på digital-tv-satsinger via nettverkene Com Hem og Canal Digital.
Aftonbladet.se
Aftonbladet.se er avisens hjemmeside på internett. Ifølge avisen selv var den i 2005 Nordens mest besøkte avishjemmeside med over to millioner besøkende daglig. Sjefredaktør og ansvarlig utgiver er Kalle Jungkvist (september 2006).
Aftonbladet.se ble etablert i 1994 da bilaget Aftonbladet Kultur ble publisert på internett. Året etter begynte Aftonbladet.se å publisere nyheter. Siden da har flere tjenester, som nettradio, nett-tv og betalingstjenester blitt lagt til.
Sunnmøre Fotballkrets
Sunnmøre Fotballkrets (stiftet 28. juni 1914) er en av kretsene i Norges Fotballforbund. Den består av alle kommuner på Sunnmøre samt Sandøy i Romsdal.
William Christian
William David «Bill» Christian (født 29. januar 1938 i Warroad i Minnesota), amerikansk ishockeyspiller som deltok i de olympiske vinterleker 1960 i Squaw Valley.
Christian ble olympisk mester i ishockey under vinter-OL 1960 i Squaw Valley. Han var med på det amerikanske ishockeylaget som vant turneringen foran Canada og Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Christian ble også verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han eldre bror, Roger Christian spilte også på laget.
Sunnmøre Fotballkrets
4. divisjon
Antall lag: 12
Avdelinger: 1
Lag per avdeling: 12
Opprykksplasser: 1 (kvalifisering mot vinner 4. divisjon fotball for menn (Nordmøre og Romsdal)
Nedrykksplasser: 2-6 (2 + antall lag fra Sunnmøre som rykker ned fra 3. divisjon, avdeling 2)
5. divisjon
Antall lag: 12
Avdelinger: 1
Lag per avdeling: 12
Nedrykksplasser: 2-6 (2 + antall lag fra Sunnmøre som rykker ned fra 3. divisjon, avdeling 2)
6. divisjon
Antall lag: 23
Avdelinger: 3
Lag per avdeling: 6-10
Opprykksplasser: 3 (vinner pr. avdeling)
Nedrykksplasser: ingen
Dagbladet Hedmark
Dagbladet Hedmark, også kjent som Hedmarkingen, var Nasjonal Samlings avis på Hedmarken fra 1943 til krigens slutt. 1. juli 1943 stoppet Pressedirektoratet Hamar Arbeiderblad og Hamar Stiftstidende, og startet avisa, som ble trykt i Stiftstidendes lokaler. Redaktører for avisa var Bernhard Dippner, Bjørn Wentzel og Arthur Lodding. I sin siste leder 7. mai 1945 skrev Lodding at han mente Nasjonal Samling hadde gjort jobben bra, etter å ha hørt hjemmefrontproklamasjonen. «Om det ikke blir NS som gjennomfører programmet, er en sak av mindre betydning. Ved sitt klarsyn har NS seiret. Våre motstandere er beviselig blitt våre medarbeidere,» skrev han.
Berlin Südkreuz
Berlin Südkreuz, tidligere Papestraße, er en jernbanestasjon i Berlin i krysningspunktet mellom Berliner Innenring og Anhalter- og Dresdener Bahn.
Pilzkonzept
Et ledd i denne planen er også gjenoppbyggingen av Anhalter- og Dresdener Bahn innenfor Berlins bygrenser. Disse jernbanestrekningene med de tidligere tilhørende stasjonene Anhalter Bahnhof og Potsdamer Bahnhof ligger i det som var Vest-Berlin. De ble liggende ubrukte etter at Deutsche Reichsbahn ledet trafikken rundt Vest-Berlin og til andre stasjoner i Øst-Berlin. Etter at muren ble reist, mistet de helt sin betydning og forfalt. Ruinen av Anhalter Bahnhof ble revet så nær som en liten bit av fasaden, og de store skifteområdene vokste igjen. Disse er idag regulert til park og skal ha en interessant flora og fauna.
Etter gjenforeningen er Anhalter Bahn bygd opp igjen og tatt i bruk sammen med en ny tunnel under Tiergarten til Berlin Hauptbahnhof. Dresdener Bahn skal også bygges opp igjen så snart reguleringsplanen blir fastlagt (2006).
Fjerntrafikk
Berlin Südkreuz er ny stasjon for fjerntrafikk omtrent der disse banene, Anhalter Bahn og Dresdener Bahn, løper sammen i samme trasé og krysser Berliner Innenring. I tillegg er den stasjon for S-bahn på de samme strekningene og for S-bahn på ringbanen som krysser planfritt.
Slaget ved Guararapes
Slaget ved Guararapes var faktisk to slag som foregikk på fjellet Guararapes sør for Recife. Episodene var avgjørende for opprøret i Pernambuco som markerte enden på den nederlandske okkupasjonen i Brasil i det 16. århundret.
Det første slaget fant sted 19. april 1648 og er sett på som den symbolske opprinnelsen til det brasilianske militæret. Det andre slaget fant sted den 19. februar 1649.
Det første slaget
Den 19. april 1648 dro om lag 4500 soldater fra Recife. Målet var å angripe bosetninger i Arraial Novo de Bom Jesus i Pernambuco. Lusobrasilianerne var imidlertid klar over det forestående angrepet. Under ledelse av blant annet João Fernandes Vieira ventet de lusobrasilianske styrker ved Guararapes hvor de utkjempet de nederlandske styrkene, som ble nødt til å trekke seg tilbake. Det er anslått at om lag 1000 nederlendere døde i slaget.
Det andre slaget
Selv om Det nederlandske vestindiske kompani hadde en større og bedre utstyrt styrke led de av moralproblemer da mesteparten av hæren var bygget opp av leiesoldater fra Europa (hovedsakelig fra Tyskland) som ikke hadde noen tilknytning til krigen i Brasil. I motsetning til de europeiske soldatene følte de innfødte samt de lusobrasilianske kolonistene at Brasil var deres hjemland, og krigen var derfor av en patriotisk karakter. Den nederlandske styrken var også uvant med å kjempe i den tette jungelen og de fuktige omgivelsene som de traverserte i sine tykke og fargerike europeiske klær samt tunge metallrustninger. De nederlandske styrkene ved Guararapes var væpnet med lanser, kanoner og et antall forskjellige typer sverd.
Den lusobrasilianske styrken var satt sammen av innfødte, tidligere slaver og kolonister som både kjente og hadde erfaring med å kjempe i det vanskelige brasilianske terrenget. De svekket de nederlandske troppene med muskettild i skjul av trærne og angrep deretter med håndvåpen.
Nederlenderne forventet at fienden skulle benytte de etablerte kystveiene og hadde derfor etablert forsvarslinjer i denne forbindelse. Lusobrasilianerne benyttet derimot en rekke mindre stier og veier for å komme inn i Pernambuco og dukket opp i våtmarka vest for Guararapes-fjellene og flankerte dermed ut nederlenderne. Etter flere timers strid trakk nederlenderne seg tilbake nordover til Recife og etterlot artilleriet på veien. Etter det nederlandske tilbaketoget marsjerte den portugisiske hæren inn i Pernambuco.
Li (Fjell)
Li er et tettsted i Øygarden kommune i Vestland. Tettstedet har innbyggere per 1. januar, og ligger øst på Sotra.
Wendy Craigg
Utdanning og yrkeskarriere
Craiggs utdanning startet med St. Augustine's College i Nassau på Bahamas. Etter dette gikk hun ved College of Mount Saint Vincent i New York, her ble hun Bachelor of Arts i økonomi. Hun har også en Master of Business Administration fra University of Miami. Hun har også utdanning fra Fordham University, der hun ble Master of Arts i Økonomi.
Craigg tiltrådte Bahamas' sentralbank i 1978 og har hatt en rekke stillinger i forskningsavdelingen der. 10. september 1997 ble hun utnevnt til assisterende sentralbanksjef. I sentralbanken har hun publisert en rekke artikler om økonomi, og har vært involvert i en rekke initiativer for å forbedre kvaliteten på innenlandske banktjenester, inkludert den pågående moderniseringen av betalingessystemet og det nye Automated Clearing House (ACH).
Hun har vært viseformann i verdipapirsentralen på Bahamas (Securities Commission of the Bahamas) siden 1. juni 2005. I tillegg er hun direktør i Bahamas' National Insurance Board, med-formann i Handelskommisjonen (Trade Commission), styremedlem i det Karibiske senteret for monetære studier (Caribbean Centre for Monetary Studies) og forhandlingsansvarlig for Bahamas inn mot den foreslåtte frihandelsavtalen Free Trade Area of the Americas.
Hun gikk av som sentralbanksjef 31. desember 2015, og ble erstattet av John A. Rolle i januar 2016.
Bogen i Kvæfjord
Bogen er et tettsted i Gullesfjorden i Troms, 28 km nordøst for Sortland. Fylkesvei 83 går i gjennom bygda. Landbruk, fiskeoppdrett og fergetransport er viktige arbeidsplasser i denne bygda. Den årlige festen i bygden, som blir avholdt hver sommer, heter Flesnes i Fest, hvor flere hundre tilskuere kommer til hvert år for å konkurrere i både fotball, ola-billøp og ta sjansen.
Pronavia 42
Pronavia 42 er en kjølbåt konstruert av Christian Stimson i 2006. Båten er konstruert for å være rask under IRC, men har full cruising innredning. Båten leveres med to eller tre lugarer.
Båten leveres i to dypgåender og kjølen er T-formet der torpedoen er i bly mens bladet er i jern.
Prima Vera (album)
Prima Vera er det selvtitulerte debutalbumet til musikk- og humorgruppen Prima Vera. Det ble innspilt i Roger Arnhof Lydstudio 19.- 21. august 1977 og utgitt 20. september samme år. Jonas Fjeld Band var musikere. All musikken ble innspilt den første dagen, vokal ble gjort andre dagen og den siste dagen ble brukt til miksing. Ifølge linernotes til samleplaten Absolute Prima Vera ble det fortært en god del alkohol, men det var selvsagt fordi det var så bra for stemmebåndene. Albumet lå på VG-lista i to uker med 18. plass som beste plassering.
Albumet ble tilgjengelig på CD for første gang i desember 2021 som en del av samleboksen De gærne har det godt... i boks!.
Sporliste
Side 1:
Side 2:
Alle tekstene skrevet av Prima Vera.
Finchley
Finchley er et område i Barnet i London. Det er delt i fire deler:
Finchley er for det meste et boligområde, men noen bedrifter holder også til der. For eksempel finner man i East Finchley McDonald's' britiske hovedkontor.
Fra 1959 til 1992 var Finchley valgkrets representert i parlamentet av Margaret Thatcher, som var statsminister i perioden 1979–1990.
Betydningen av stedsnavnet Finchley er antagelig «Finchs rydning», opprinnelig et angelsaksisk navn. Det ble først nedtegnet tidlig på 1200-tallet, men er ikke omtalt i Domesday Book (1086). På 1000-tallet var området eid av biskopen av London. I tidlig middelalder var området bestående av skog som var lite befolket. De som bodde her hadde næring ved å selge griser og brensel til London.
Fotballklubben Wingate & Finchley FC spiller i Southern League Eastern Division.
Graham Broad
I 1992 deltok han på Waters tredje soloutgivelse Amused To Death, og i 1999 inviterte Waters han til å delta på turnéen som resulterte i utgivelsen In the Flesh Live, og som spente fra 1999 til 2002 og var innom flere kontinenter. Broad deltok også på turnéen The Dark Side of the Moon Live som begynte i juni 2006 og som egentlig skulle avsluttes i juli 2007, men som ble forlenget med ytterligere konserter frem til sommeren 2008. Broad er også et bandmedlem av Bill Wyman's Rhythm Kings og deltok på utgivelsen Double Bill som kom ut i 2001.
The Hangover
The Hangover er en amerikansk komedie fra 2009.
Fugløya naturreservat
Fugløya naturreservat ligger på vestsiden av Fugløya i Gildeskål kommune i Nordland. Naturreservatet har et areal på 5482 dekar, hvorav 1742 dekar sjøareal. Området er vernet for å ivareta et viktig hekkeområde for fugl, særlig lundefugl.
Nicholas Brendon
Nicholas Brendon (født 12. april 1971 i Los Angeles i California) er en amerikansk skuespiller. Han ble født tre minutter etter sin identiske tvillingbror, skuespilleren Kelly Donovan.
Brendon fikk sitt gjennombrudd med rollen som Xander Harris i TV-serien «Buffy, vampyrenes skrekk» i 1997. Serien gikk fra 1997 til 2003. I episoden «The Replacement» spilte han sammen med broren Kelly Donovan.
Geni
Et geni er en person med spesielt gode mentale evner; enten et enestående intellekt, eller som et spesielt sterkt kreativt talent. Uttrykket kan også brukes om polymater, det vil si multitalenter og universalgenier som har evner innen mange områder. Betegnelsen brukes vanligvis om personer med usedvanlig mental kapasitet. Selve ordet stammer fra det latinske genius som ble brukt om «ånd» i romersk mytologi.
Sextette
Sextette er en amerikansk romantisk musikalkomedie fra 1978, regissert av Ken Hughes og produsert av Briggs and Sullivan. I hovedrollene spiller Mae West, Timothy Dalton og Dom DeLuise. Filmen handler om en legendarisk skuespillerinne som må redde verdensfreden på bryllupsnatten sin. Manus er skrevet av Herbert Baker, basert på teaterstykket Sextet, skrevet av Mae West.
Filmen ble dårlig mottatt, både blant kritikerne og publikum.
Handling
Den legendariske amerikanske skuespillerinnen Marlo Manners har akkurat giftet seg med britiske sir Michael Barrington i London, hennes sjette ektemann. De sjekker inn på et luksuriøst hotell for å tilbringe bryllupsnatten. På samme hotellet foregår det en fredskonferanse der verdens mektigste menn må komme til enighet. Den russiske delegaten, Alexei Andrejev Karanskij, som er Marlos tidligere ektemenn, er lite samarbeidsvillig og krever et møte med sin ekskone. Marlo har tidligere jobbet for de amerikanske styresmaktene med å blidgjøre mektige menn fra alle verdenshjørner, og går med på et siste oppdrag. Hun er imidlertid svært forelsket i sin nye ektemann og tillater derfor ikke Alexei å bli altfor amorøs. Han blir likevel i et langt bedre humør etter møtet med ekskonen.
Marlo har lest inn alle opplevelsene sine, med både ektemenn og andre mektige menn, på kassett, men manageren hennes, Dan Turner, overtaler henne til å kvitte seg med den. Han tar på seg oppgaven, men kassetten havner i stedet på avveie. Til slutt er det Michael som finner den og leverer den til kokken som skal lage maten til delegatene. Da delegatene oppdager kassetten, og blir enige om å spille den, innser de at Marlo vet så mye snuskete om hver og en av dem at de ikke har noe annet valg enn å komme til enighet. Marlo på sin side finner ut at Michael er en britisk agent. Da hun endelig har tid til å tilbringe bryllupsnatten med han, har han sjekket ut av hotellet og skal seile med båten sin. Hun følger etter og de kan endelig tilbringe natten sammen.
Produksjon
Innspillingen var preget av store utsettelser grunnet stadige endringer i manuset. På grunn av disse endringene, gikk West med på å få replikkene sine lest opp gjennom en mikrofon som var skjult i parykken hennes. Til tross for de daglige problemene, var West fast bestemt på å fullføre filmen. Likevel slet hun, ifølge regissør Ken Hughes, med desorientering, dårlig hukommelse og å ta imot instruksene hans. I tillegg gjorde det dårlige synet hennes det vanskelig å navigere seg rundt på settet. Hughes begynte derfor å filme West fra livet og opp, for å skjule produksjonsassistentene som krabbet rundt på gulvet mens de viste henne veien.
Liste over ICAO-flyselskapskoder (N)
Referanser
Lista e IATA Airline Codes Zoznam kódov leteckých spoločnosti IATA IATA航空公司代码
Bengo
Bengo er en provins i Angola. Den har et areal på 31 371 km² og 351 579 innbyggere ved folketellingen i 2014. Caxito er hovedstaden i provinsen. .
Provinsen grenser til provinsene Zaire i nord, Uige i nordøst, Cuanza Norte i øst og Cuanza Sul i sør. Den har to vestlige kyststrekninger langs Atlanterhavet, og danner en enklave rundt nasjonens hovedstadsprovins Luanda.
Distrikter:
Django
Djangos hovedmål er å gjøre det enkelt å utvikle databasedrevne nettsider. Rammeverket er bygget opp rundt moduler, som gjør det enkelt å bytte ut enkelte deler med andre løsninger.
Telemark Fotballkrets
Telemark Fotballkrets (stiftet 6. august 1905) er en av kretsene i Norges Fotballforbund. Den består av alle kommuner i Telemark.
Telemark Fotballkrets har en eierandel i Grenland Fotball, som er organ for økonomisk satsing for Odds Ballklubb.
Historie
Fotballklubbene i Telemark var opprinnelig med i Vestfold Fotballkrets, som ble stiftet 6. august 1905 med Odds Ludvig Forvald som første formann. 12. mai 1907 ble kretsen delt i to, og Grenland Fotballkrets ble etablert, med Fram (Larvik), Larvik Turn, Odd (Skien), Tryg (Ulefoss) og Urædd (Porsgrunn) som medlemmer. I 1908 sluttet også Snøgg (Notodden) og Fodbollklubben av 1908 (Skien) seg til kretsen.
I 1967 hadde kommunikasjonen blitt enklere, og både Grenland- og Øvre Telemark fotballkrets vedtok ny sammenslutning. 25 klubber var representert på det konstituerende tinget. Klubber fra flere kommuner i Vest-Telemark kom først med i seriesystemet utover på 1970-tallet.
Kretsen byttet navn til NFF Telemark i 2016.
Kretsens ledere
Formenn i Telemark Fotballkrets (1920-1922):
Ledere i Telemark Fotballkrets (1967-):
4. divisjon
Antall lag: 12
Avdelinger: 1
Lag per avdeling: 12
Opprykksplasser: 1
Nedrykksplasser: 2-4 (1 + antall lag fra Telemark som rykker ned fra 3. divisjon, avdeling 5)
5. divisjon
Antall lag: 12
Avdelinger: 1
Lag per avdeling: 12
Opprykksplasser: 2
Nedrykksplasser: 2-4 (1 + antall lag fra Telemark som rykker ned fra 3. divisjon, avdeling 5)
6. divisjon
Avdelinger: 1
Lag per avdeling: 12
Opprykksplasser: 2
Nedrykksplasser: 2-4 (1 + antall lag fra Telemark som rykker ned fra 3. divisjon, avdeling 5)
7. divisjon
Antall lag: 22
Avdelinger: 2
Lag per avdeling: 10-12
Glaukom
Glaukom (latin glaucoma) eller grønn stær er en øyelidelse med øket trykk i øyet som skyver synsnerven, som går ut fra netthinnen, bakover og gir et søkk (ekskavasjon) der netthinnenervene som trer inn i synsnerven blir skadet. Dette kan føre til synstap i form av synsfeltsutfall, og i verste fall til blindhet.
Etiologi og patogenese
Glaukom er en sykdom som vanligvis debuterer etter fylte 50 år. Den vil gi svinn av nervetrådene som utgår fra synsnerven inne i øyet. Det er flere mulige årsaker til at disse nervene svinner hen, men det vanligste er forhøyet trykk inne i øyet.
Skaden ved høyt trykk oppstår ved en svakhet i øyeeplet der synsnerven forlater øyet. Ved øket trykk i øyet trykkes synsnerven noe bakover. Nervene fra netthinnen som samler seg i synsnerven presses over kanten av øyeeplet og blir etterhvert mer skadet. Etterhvert som sykdommen utvikler seg vil dette føre til synsfeltsutfall som progredierer fra periferien og inn mot sentrum.
Det kan være en arvelig komponent til sykdommen. Glaukom er også en differensialdiagnose for noen typer hodepine, blant annet klasehodepine.
Høytrykksglaukom
Glaukom med trykk over 21 mmHg. Det finnes en akutt og en kronisk type.
Akutt vinkelblokkglaukom
Akutt vinkelblokkglaukom er en kraftig økning i øyetrykket som gir betydelige smerter. Disse kan bli misoppfattet som hodepine eller mavesmerter. Oftest vil slike trykk gi rødt øye. Den akutte trykkøkningen skyldes en blokade av kammervinkelen (se over), og hindrer dermed drenasje av kammervæsken med påfølgende opphopning av væske. Årsak til blokkasje av kammervinkelen kan være trangt forkammer (særlig hos langsynte og asiater), proteiner eller linserester (etter linseknusning) som setter seg fast i Schlemms kanal (se over).
Kronisk glaukom
Dette er på mange måter den farligste formen, fordi den sjelden oppdages av pasienten selv før den har gått veldig langt. Vanligvis økes øyetrykket over lang tid, uten at pasienten merker noen forandring.
Forandringene manifesterer seg i form av synsfeltutfall (blinde felter i synsfeltet). Synsfetutfallene begynner perifert (ytterst) i synsfeltet, og progredierer deretter innover. Det betyr at det siste som er igjen er selve sentralsynet (skarpsynet), hvilket gjør at man fortsatt kan lese og se på tv selv om man har store glaukomskader. Det er også grunnen til at det tar lang tid før pasientene oppdager sykdommen på egen hånd. Den oppdages enten ved rutinemessig trykkmåling, eller ved oftalmoskopi (at man kikker på øyenbunnen) av papillen og finner ekskavasjon av denne.
Normaltrykksglaukom
Glaukom med trykk mellom 10 og 21 mmHg. Dette er en tilstand hvor man ved å se på papillen (der hvor optikusnerven går ut av øyet) kan se at det er svinn av nervetråder, men ofte kan det ikke påvises forhøyet trykk i øyet. Årsaken til at nervetrådene svinner hen er ukjent.
Symptomer
Symptomene er svært ulike fra den akutte til den kroniske formen:.
Akutt vinkelblokkglaukom innebærer ofte rødt øye, smerter og kvalme. Slike akutte glaukomanfall kan gi mange plager og pasienten kan bli innlagt på kirurgisk avdeling for akutte mavesmerter selv om det er øyetilstanden som er årsak til plagene. Hvis det høye trykket i øyet får stå lenge nok vil det oppstå en varig skade på synsnerven med synstap som følge.
Kronisk- og normaltrykksglaukom innebærer ikke så fremtredende symptomer. Her er det en gradvis progresjon av synsfeltsutfall fra periferien mot sentrum.
Medikamentell
Høytrykksglaukom kan behandles med trykksenkende øyedråper og medikamenter som enten hemmer produksjonen av kammervann, eller som bedrer drenasjen.
Studier viser at cannabis effektivt reduserer trykk og planten brukes i dette øymed, blant annet i USA. Ved akutt vinkelblokkglaukom som skyldes for trang kammervinkel er det viktig å få pupillen til å trekke seg sammen for å skape strekk på trabekelberket og dermed bedre drenasjen. Til dette brukes parasympatomimetiske medikamenter som pilokarpin.
Laser
Ved laserbehandling av glaucom sendes mange blink med laserlys gjennom hornhinnen og inn i kammervinkelen mellom iris og innsiden av kanten av hornhinnen. Det brennes en åpning inn til kanalen og dreneringen bedres.
Drenasje
Ved operasjon av glaucom skjæres en flik på litt over 1x1 mm og det fjernes litt vev mellom kanalen og fremre kammer. Dette er antagelig det minste operasjonsfeltet i hele medisinen. Operasjonen utføres med mikroskop og det brukes tråd som er for tynn til å sees med det blotte øyet.
Manuelt
Den enkeste måten å vurdere trykket i øyet er å trykke forsiktig på øyeeplet med 2 fingre. Trykkes den ene fingren hardere kjennes det at øyeeplet blir hardere. Dette er en grov metode som kan skille svært høyt trykk fra lavt trykk, men som ikke er anbefalt til vurdering av moderat forhøyede trykk.
Instrumentelt
Schiøtz tonometer er et enkelt måleinstrument som settes på hornhinnen når pasienten ligger på ryggen og ser opp i taket. Det dryppes en dråpe bedøvelse i øyet først. Nederste delen av tonometeret er del av innsiden av en kule som passer på formen på hornhinnen. I sentrum er en stang igjennom et hull med diameter 2-3 mm. Vekten av stanga og lodd som kan legges på trykker hornhinna inn. En skala som indikerer hvor mye stanga trykkes inn avleses. En tabell angir trykket i øyet ved forskjellig grad av inntrykking og forskjellige vekter.
Schiøtz tonometer ble konstruert av en norsk øyelege Hjalmar Schiøtz på begynnelsen av 1900 tallet og blir brukt over hele verden.
Hos øyeleger og på øyeavdelinger brukes spaltelamper som har trykkmåler med applanasjonstonometri som vanlig tilleggsutstyr.
En spaltelampe er et stativ der pasienten sette haka og pannen mot to bueformede støtter. Øyelegen ser på øyet med et mikroskop med litt liten forstørrelse. Det er en lyskilde som sender en spalte med lys inn i øyet fremover på skrå.
Applanasjonstonometer er en glassblokk med en flat side som trykkes mot hornhinnen. En fjær med regulering kan justere presset mot øyet og kraften i øyeblikket kan avleses. Øyelegen kan se igjennom glassblokken med mikroskopet. Der glasset trykker mot hornhinnen er det risset en eller to sirkler i glasset. Når det dryppes en fargevæske (fluorescein) kan fargen sees på utsiden av feltet der glasset trykker mot den runde hornhinnen. Ved variasjon i trykket øker eller minker farge-ringen i forhold til de rissede sirklene. Applanasjonstonometeret gir en mye bedre trykkmåling enn Schiøtz Tonometer.
Nyere utstyr bruker en strøm med luft mot hornhinnen som bestemmer trykket. Dette brukes også hos optikere.
Norges generalkonsulat i Guangzhou
Norges generalkonsulat i Guangzhou (kinesisk: 挪威王国驻广州总领事馆) ble åpnet i 2008. Det dekker provinsene Guangdong, Fujian, Hainan og Guangxi, et område med om lag 220 mill. innbyggere og en vesentlig andel av Kinas verdiskapning. Norges andre utenriksstasjoner i Kina er ambassaden i Beijing og generalkonsulatet i Shanghai.
Marit Larsen
Marit Elisabeth Larsen (født 1. juli 1983 i Lørenskog) er en norsk vokalist, musiker og tekstforfatter.
Biografi
Marit Larsen kommer fra en musikalsk familie og spilte fiolin som barn. Hun ble som 13-åring nominert til Spellemannprisen 1996 for platen Marit & Marion synger kjente barnesanger. Larsen fikk internasjonal oppmerksomhet da hun i tenårene var medlem av popduoen M2M sammen med barndomsvenninnen Marion Ravn. Larsen spilte gitar og sto for halvparten av vokalen og tekstskrivingen. Etter å ha turnert rundt i verden og produsert to album med hits som «Don't Say You Love Me», «Mirror Mirror» og «Everything», brøt Ravn og Larsen samarbeidet i september 2002.
Etter bruddet i M2M tok Larsen noen år fri for å gå på skole. Interessen rundt henne tok seg opp igjen i 2004 og tidlig i 2005 da hun opptrådte flere ganger i Norge. Hun viste en ny musikkstil med et mer instrumentalt og lyrisk preg. I oktober 2004 fremførte Larsen tre nye sanger på NRK-radio og spilte nå også piano. Hun opptrådte også på by:Larm i februar 2005. I august 2008 kom singelen «If a song could get me you» ut. Den var i 14 uker sammenhengende den mest spilte låten på radio i Norge. Larsen spilte på Nobelkonserten i 2008.
30. september 2016 giftet Larsen seg med den tidligere håndballspilleren Alexander Buchmann i Oslo.
Musikkalbum
Albumet Under the Surface ble lansert i Norge den 6. mars 2006, og inneholdt elleve sanger, de fleste skrevet av Larsen. Albumet ble beskrevet i bladet PlanB som «et album mange anser som det mest påventende albumet i 2006». Under Spellemannprisen 2006 vant hun prisen for årets kvinnelige artist for albumet, og prisen for årets musikkvideo for videoen til «Don't Save Me», som også var nominert til årets hit. For albumet fikk hun dessuten Alarmprisen 2007 i klassen pop.
Den 31. mars 2006 ble det offisielt at Larsens debutalbum hadde solgt til gullplate på under en måned.
Michael Lightbourne
Michael Lightbourne er en bahamansk økonom. Han var visesentralbanksjef i Bahamas' sentralbank fra juni 2007 til juni 2017.
Han har også tidligere jobbet for sentralbanken; han jobbet i avdelingen for banktilsyn (Bank Supervision Department) fra 1983 til 1991. Før dette jobbet han for RoyWest Trust Corporation of The Bahamas (i dag S G Hambros Bank & Trust), der han var ansatt 1977-1982.
Før han ble visesentralbanksjef jobbet han som manager for et større forsikringsselskap, og før dette Account Manager for RBC Royal Bank i Canada, der han ledet kundeporteføljer i både privat og offentlig sektor. Da hans periode utgikk i juni 2017 overtok Derek Rolle denne stillingen.
Han er gift og har to barn.
Henrik Klingenberg
Henrik Klingenberg (født 21. oktober 1978) er en finsk musiker som ble med i Sonata Arctica i 2002 og over tok for Mikko Härkin som spilte keyboard.
Perfect Strangers (album)
Perfect Strangers er det ellevte studioalbumet fra det engelske hard rock-bandet Deep Purple, utgitt i oktober 1984. Dette er bandets første studioalbum på ni år, og denne besetningens («Mark II») første på elleve år. Albumet markerer gjenforeningen av den «klassiske» besetningen som spilte inn album som Deep Purple in Rock, Machine Head og Made in Japan.
Ritchie Blackmore og Roger Glover hadde spilt sammen i bandet Rainbow i seks år før denne gjenforeningen, og Ian Gillan kom fra Black Sabbath der han hadde spilt inn albumet Born Again og gjennomført en turné. Jon Lord hadde spilt sammen med tidligere Deep Purple-kollega David Coverdale i Whitesnake i nesten fire år, og Ian Paice var trommeslager for Gary Moore etter en periode i Whitesnake før han sluttet seg til gjenforeningen.
På våren og sommeren 1984 gikk det rykter i media om at Deep Purple skulle gjenforenes, og utgivelsen av dette albumet ble en stor mediabegivenhet. Albumet ble generelt godt mottatt av kritikere, men med noen få unntak der de ble anklaget for å «melke en død ku». Publikum og fans var fornøyde, og albumet ble en stor-selger over hele verden. Den påfølgende verdensturneen ble en stor suksess.
Sporliste
Alle låtene er skrevet av Ritchie Blackmore, Ian Gillan og Roger Glover unntatt der hvor annet er notert.
René Bazin
René François Nicolas Marie Bazin (26. desember 1853 – 19. juli  1932) var en fransk forfatter. Han virket som jusprofessor ved det katolske universitet i Angers.
Liv og virke
René Bazin ble født i Angers i regionen Pays de la Loire, studerte jus i Paris og da han kom tilbake til Angers ble han professor i jus ved det katolske universitetet. Han bidro til tidsskrifter i Paris med en rekke skisser fra det provinsielle livet og reisebeskrivelser.
Akademiet gjorde ham til medlem den 28. april 1904.
LSK-hallen
LSK–hallen er en innendørs fotballhall med kunstgress. Banen er godkjent for TV-overføring. LSK-hallen har i 2008 vært brukt blant annet som hjemmebanen til Team Strømmen. Banen er øremerket det samme for 2009. Navnet «LSK-hallen» ble til etter en navnekonkurranse. LSK-hallen har kapasitet til 500 sitteplasser og 1000 ståplasser, men ifølge kontraktøren har den en kapasitet på 3000.
Hallen har adressen C J Hansens vei 3B, og ligger på Kjeller. Banen eies 100% av Lillestrøm Sportsklubb.
Ørnulf Egge
Ørnulf Egge (født 26. mai 1910, død 31. juli 1978) var en norsk politiker (DnA/NKP) og motstandsmann.
Sammen med andre opposisjonelle AUFere gikk Egge i 1941 over til Norges Kommunistiske Ungdomsforbund. Etter at NKUs leder Ørnulf Slåttelid ble fengslet av okkupasjonsmakten, ble Egge utpekt til leder for NKUs organisasjonsapparat og dermed reell leder for organisasjonen. Han ble også valgt til organisasjonssekretær i NKPs partiledelse. I 1943 dro han til Skriulægret, en base i Øystre Slidre som i realiteten ble kontrollert av NKP. Han unnslapp da tyskerne i 1944 tok leiren og virket frem til krigens slutt under jorda i Oslo.
I 1946 valgte NKPs landsmøte å vrake Egge til sentralstyret på grunn av hans tidligere sympati for Leo Trotskij og trotskismen og hans samarbeid med Meyer. Som en av Peder Furubotns nærmeste og en av den nye «krigsgenerasjonen» av NKPere ble han ekskludert fra NKP i forbindelse med oppgjøret med Furubotn på NKPs ekstraordinære landsmøte i februar 1950.
Ørnulf Egge var sønn av forfatteren Peter Egge og far til historikeren Åsmund Egge, Rannveig Egge og Ingebjørg Egge.
Gimsøymyrene naturreservat
Gimsøymyrene naturreservat ligger på Gimsøya i Vågan kommune i Nordland. Naturreservatet har et areal på 6400 dekar, hvorav 4900 dekar myrareal og 1700 dekar (?) gruntvannsområder og saltvannsareal. Området er vernet for å bevare et variert myrområde med flere ulike myrtyper og tilliggende våtmarksområder.
Hellandshuset
Hellandshuset ligger i Nyhauglia 1, ved Fjøsangerbukten og Gamlehaugen i Bergen. Huset ble oppført på Nyhaugen gård for rentenist Gerhard Krohn etter at han overtok eiendommen i 1841. Huset er tegnet i senempire, har sortglassert, pannetekket valmtak og en hovedfasade som preges av et enkelt tempelfrontmotiv med to doriske søyler. Bygningen har fått navn etter skipsreder Peter Helland (1847–1935) som kjøpte huset rundt 1889. Hovedhuset ble fredet av Riksantikvaren i 1924. Vognhuset og drengestuen ble fredet i 1971. I 2008 ble Hellandhuset solgt av Kyrre Grepp til familien Lundberg.
Jemen under Sommer-OL 2008
Jemen under Sommer-OL 2008. Fem sportsutøvere fra Jemen deltok i fire sporter under Sommer-OL 2008 i Beijing. De vant ingen medaljer. Friidrettsutøveren Mohammed Al-Yafaee var landets flaggbærer under åpningsseremonien.
Trøndelag Fotballkrets
Trøndelag Fotballkrets (NFF Trøndelag) er en av kretsene i Norges Fotballforbund. Kretsen består av alle kommunene i Trøndelag, samt Alvdal, Folldal, Os, Tolga og Tynset i Innlandet, og Bindal i Nordland.
Kretsen ble etablert i 2001 da Sør-Trøndelag Fotballkrets og Nord-Trøndelag Fotballkrets ble slått sammen.
4. divisjon
Avdelinger: 2
Lag per avdeling: 12
Opprykksplasser: 4
Nedrykksplasser: 4
5. divisjon
Antall lag: 40
Avdelinger: 4
Lag per avdeling: 10
Opprykksplasser: 4
Nedrykksplasser: 8 (2 i hver avdeling)
6. divisjon
Antall lag: 76
Avdelinger: 7
Lag per avdeling: 8/9/10
Opprykksplasser: 8 (avdelingsvinner)
Nedrykksplasser: 0 6. divisjon er det laveste nivået i Trøndelag Fotballkrets 2017.
Belinda
Belinda er et kvinnenavn med opprinnelse i det germanske navnet Betlinde. Det første navneleddet har usikker opprinnelse, men kan være dannet av gammelengelske beadu, «kamp», eller gammelhøytyske beraht, «lys, skinnende, strålende». Det kan også være relatert til navnet Bella. Det siste navneleddet har opprinnelse i gammelhøytyske linta, «lind».
Kjente personer med navnet
Personene i listen er ordnet kronologisk etter fødselsår.
Eugene Grazia
Eugene Grazia (født 29. juli 1934 i West Springfield i Massachusetts, død 9. november 2014) var en amerikansk ishockeyspiller som deltok i de olympiske vinterleker 1960 i Squaw Valley.
Grazia ble olympisk mester i ishockey under vinter-OL 1960 i Squaw Valley. Han var med på det amerikanske ishockeylaget som vant turneringen foran Canada og Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Grazia ble også verdensmester i ishockey 1960, OL-turnering i Squaw Valley var også det 27. verdensmesterskapet i ishockey. Han spilte også på USAs lag under ishockey-VM 1959 i Tsjekkoslovakia.
Mansion House
Mansion House kan vise til:
Dorothy L. Sayers
Dorothy Leigh Sayers (født 13. juni 1893, død 17. desember 1957) var en britisk forfatter. Hun var eneste barn av Henry og Helen Sayers. Hun ble født i Oxford, der faren var prest og rektor ved katedralskolen. Da Dorothy var fire år gammel ble faren sogneprest i Bluntisham i fylket Fen, et myrlandskap i East Anglia som hun senere brukte som scene for hennes mest kjente roman The Nine Tailors. Hun oversatte også Dantes Den guddommelige komedie, en oversettelse som også brukes den dag i dag i engelskspråklige land.
Oppvekst
Hun var en intelligent og meget begavet som ung pike. Hun ble oppdratt av en guvernante til hun var 15 år gammel, og hun begynte på Gadolphin School i Salisbury. Der mottok hun et stipend til University of Oxford, hvor ble hun en av de aller første kvinnelige studentene som universitetet noen gang hadde hatt. Hun gikk ut i 1915 med de beste karakterer i blant annet fransk og middelalderlitteratur.
Karriere
Dorothy Sayers fant fort ut av det var liten bruk for kvinnelige akademikere i England, og hun begynte i stedet som tekstforfatter i et reklamebyrå hvor hun jobbet i 10 år. Det hevdes at det var hun som fant opp slagordet «Guinness is good for you».
Sayers debuterte som forfatter med kriminalromanen Whose Body? i 1923. Der møter vi også hennes detektiv Lord Peter Wimsey for første gang. Årene før den første verdenskrig skrev hun mer en 10 romaner og 20 noveller om lord Peter Wimsey, og for hver roman hun gav ut bekreftet hun sitt litterære program, å gjøre detektivfortellingene «stueren» og få de opp på et skjønnliterært nivå. Sayers skrev også et antall korte historier om Montague Egg, en vinselger som løser mysterier.